**NÁVRH**

**ZÁKON**

**z .............. 2021,**

**ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov**

**a o zmene a doplnení zákona č. 184/2006 Z. z. o pestovaní geneticky modifikovaných rastlín**

**v poľnohospodárskej výrobe v znení zákona č. 78/2008 Z. z.**

 Národná rada Slovenskej republiky sa uzniesla na tomto zákone:

**Čl. I**

 Zákon č. 151/2002 Z. z. o používaní genetických technológií a geneticky modifikovaných organizmov v znení zákona č. 587/2004 Z. z., zákona č. 77/2005 Z. z., zákona č. 100/2008 Z. z., zákona č. 515/2008 Z. z., zákona č. 117/2010 Z. z. a zákona č. 448/2012 Z. z. sa mení a dopĺňa takto:

1. V poznámke pod čiarou k odkazu 3 sa citácia „Zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov.“ nahrádza citáciou „Zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov“.
2. V § 9 ods. 6 sa na konci pripájajú tieto vety:

„Za výpis z registra trestov osoby, ktorá nie je občanom Slovenskej republiky, sa považuje výpis z registra trestov vydaný príslušným orgánom štátu, ktorého je fyzická osoba štátnym príslušníkom alebo štátu, v ktorom sa fyzická osoba preukázateľne zdržiavala v posledných piatich rokoch nepretržite najmenej šesť mesiacov; ak sa taký doklad v uvedenom štáte nevydáva, výpis z registra trestov nahrádza rovnocenná listina vydaná príslušným súdnym orgánom alebo administratívnym orgánom. Výpis z registra trestov alebo rovnocenný doklad nesmie byť pri predložení starší ako tri mesiace a musí byť predložený spolu s úradne overeným prekladom do štátneho jazyka. Ak takýto doklad príslušné štáty nevydávajú, nahradí ich fyzická osoba čestným vyhlásením.“.

3. V § 9 odsek 7 znie:

 „Odbornou kvalifikáciou vedúceho projektu je vysokoškolské vzdelanie príslušného smeru a najmenej trojročná prax v genetickom inžinierstve a moderných biotechnológiách.“.

4. V § 14 ods. 4 sa slovo „poskytne“ nahrádza slovom „poskytnúť“.

5. V poznámke pod čiarou k odkazu 10 sa citácia „§ 13 ods. 4 písm. g) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.“ nahrádza citáciou „§ 13 ods. 4 písm. f) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.“.

6. Nadpis pod § 22 znie: „Povinnosti používateľa pri uvádzaní výrobku na trh“.

7. V § 22 ods. 2 písm. a) sa slová „sprístupniť orgánom štátneho dozoru podľa § 25“ nahrádzajú slovami „sprístupniť príslušným orgánom podľa § 25 vzorky geneticky modifikovaného organizmu,“.

8. V § 22 sa odsek 2 dopĺňa písmenom f), ktoré znie:

„f) bezodkladne prijať opatrenia potrebné na ochranu ľudského zdravia a životného prostredia, ak sa sprístupnili nové informácie o rizikách geneticky modifikovaných organizmov pre ľudské zdravie alebo pre životné prostredie po udelení súhlasu na uvedenie na trh, preveriť informácie, ktoré uviedol v žiadosti na uvedenie na trh a upovedomiť ministerstvo; na obsah upovedomenia sa vzťahuje § 19 ods. 3 tohto zákona *mutatis mutandis*.“.

9. V § 24 ods. 1 písm. e) sa vypúšťajú slová „a organizuje vzdelávanie vedúcich projektov (§ 9 ods. 7)“.

10. V § 25 ods. 5 sa za slovo „postupuje“ vkladá slovo „primerane“.

11. V § 26 ods. 1 úvodnej vete sa za slovo „ohlasovateľa“ vkladajú slová „alebo žiadateľa o súhlas“.

12. V § 26 ods. 3 prvej vete sa za slová „obchodného tajomstva“ vkladajú slová „(odseky 5 a 6)“.

13. V § 26 odsek 5 znie:

„(5) Za dôverné informácie podľa odseku 3, predložené v ohlásení alebo v žiadosti o vydanie súhlasu na používanie v uzavretých priestoroch, sa nepovažujú

a) všeobecná charakteristika (opis) geneticky modifikovaného organizmu a geneticky modifikovaného mikroorganizmu,

b) obchodné meno a adresa sídla ohlasovateľa alebo žiadateľa o súhlas,

c) zatriedenie používania v uzavretých priestoroch do rizikovej triedy a k nej prislúchajúca úroveň ochrany,

d) výsledok posudzovania rizika a jeho prehodnocovania,

e) vyhodnotenie predvídateľných účinkov, najmä škodlivých účinkov na ľudí alebo na životné prostredie,

f) účel a miesto použitia.“.

14. § 26 sa dopĺňa odsekom 6, ktorý znie:

„(6) Za dôverné informácie podľa odseku 3, predložené v ohlásení alebo v žiadosti o vydanie súhlasu na zavedenie do životného prostredia alebo na uvedenie na trh, sa môžu považovať

1. prvky informácií uvedené v osobitnom predpise,16a)
2. informácie o sekvencii DNA, okrem sekvencií používaných na účely detekcie, identifikácie a kvantifikácie transformačnej zmeny a
3. modely a stratégie šľachtenia.“.

Poznámka pod čiarou k odkazu 16a znie:

„16a) Čl. 39 ods. 2 písm. a), b) a c) nariadenia (ES) č. 178/2002 Európskeho parlamentu a Rady z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 031, 1.2.2002) v platnom znení.“.

15. V § 31 ods. 1 sa slová "všeobecný predpis o správnom konaní,19)" nahrádzajú slovami "správny poriadok,19)".

16. V § 31 ods. 2 sa slová "Všeobecný predpis o správnom konaní" nahrádzajú slovami "Správny poriadok".

17. V § 33 ods. 3 sa na konci pripája táto veta:

„Ministerstvo môže požadovať ďalšie informácie alebo zmenu podmienok navrhovaného používania v uzavretých priestoroch alebo zmenu triedy, ktorá je používaniu v uzavretých priestoroch priradená.“.

18. V § 33 za odsek 5 sa vkladá nový odsek 6, ktorý znie:

„(6) Lehota podľa odseku 5 neplynie

a) odo dňa zverejnenia na Internete do uplynutia lehoty na podávanie pripomienok podľa odseku 4, najviac 30 dní,

b) odo dňa oznámenia výzvy žiadateľovi podľa odseku 3 do uplynutia lehoty určenej na splnenie požiadavky.“.

Doterajší odsek 6 sa označuje ako odsek 7.

19. V § 34 sa za odsek 5 vkladá nový odsek 6, ktorý znie:

„(6) Ministerstvo môže požadovať ďalšie informácie, ak svoju žiadosť odôvodní. Lehota, ktorú ministerstvo určí vo výzve žiadateľovi na splnenie požiadavky, sa nezapočítava do lehoty na vydanie rozhodnutia.“.

Doterajší odsek 6 sa označuje ako odsek 7.

20. V § 35 sa odsek 4 dopĺňa písmenom g), ktoré znie:

„g) do piatich pracovných dní odo dňa doručenia hodnotiacej správy alebo stanoviska orgánu Európskej únie v konaní o súhlase s uvedením výrobku na trh alebo v konaní o obnovení súhlasu na uvedenie výrobku na trh postúpi kópiu hodnotiacej správy alebo stanoviska orgánu Európskej únie Ministerstvu pôdohospodárstva a rozvoja vidieka Slovenskej republiky, ak je výrobok určený na pestovanie.“.

21. V § 37 ods. 1 sa slová „§ 33 až 35“ nahrádzajú slovami „§ 35“.

22. V § 37 sa za odsek 6 vkladá nový odsek 7 ktorý znie:

„(7) Žiadateľ o predĺženie platnosti rozhodnutia s umiestnením výrobku na trh, ktoré bolo vydané v konaní podľa § 35, môže pokračovať v umiestňovaní výrobku na trhu za podmienok určených vo vydanom rozhodnutí, až do dňa vydania nového rozhodnutia v konaní podľa týchto ustanovení.“.

23. § 39 vrátane nadpisu znie:

„§ 39

Splnomocňovacie ustanovenie

Ministerstvo vydá všeobecne záväzné právne predpisy, ktorými ustanoví podrobnosti o

a) posudzovaní rizika (§ 5) a o postupe a kritériách na zatriedenie do rizikovej triedy a o obsahu úrovní ochrany (§ 10),

b) požiadavkách na uzavreté priestory (§ 8),

c) postupe pri vyhodnocovaní priamych a nepriamych, bezprostredných a následných účinkoch a pri vykonávaní analýzy kumulatívnych dlhodobých účinkov (§ 16),

d) obsahu dokumentácie a o spôsobe jej vedenia a ukladania (§ 5, 9 a 19),

e) obsahu havarijného plánu (§ 6),

f) obsahu správy o výsledku zavedenia do životného prostredia (§ 20),

g) náležitostiach jednotlivých ohlásení a o posudzovaní ich obsahu (§ 32),

h) ďalších náležitostiach žiadostí o vydanie súhlasov (§ 33 až 37),

i) obsahu hodnotiacej správy (§ 35).

j) kritériách bezpečnosti geneticky modifikovaných mikroorganizmov, na ktoré sa nebudú vzťahovať ustanovenia tohto zákona o používaní v uzavretých priestoroch, a ustanoví zoznam týchto geneticky modifikovaných mikroorganizmov (§ 8).“.

24. V prílohe treťom bode sa slová „v platnom znení“ nahrádzajú slovami „v znení smernice Európskeho parlamentu a Rady č. 2008/27/ES z 11. marca 2008 (Ú. v. EÚ L 81, 20.3.2008).“.

25. Príloha sa dopĺňa štvrtým až šiestym bodom, ktoré znejú:

„4. Smernica Európskeho parlamentu a Rady (EÚ) 2015/412 z 11. marca 2015, ktorou sa mení smernica 2001/18/ES, pokiaľ ide o možnosť členských štátov obmedziť alebo zakázať pestovanie geneticky modifikovaných organizmov (GMO) na ich území (Ú. v. EÚ L 68, 13.3.2015).

 5. Smernica Komisie (EÚ) č. 2018/350 z 8. marca 2018, ktorou sa mení smernica Európskeho parlamentu a Rady 2001/18/ES, pokiaľ ide o posudzovanie environmentálnych rizík geneticky modifikovaných organizmov (Ú. v. EÚ L 67, 9.3.2018).

 6. Nariadenie Európskeho parlamentu a Rady (EÚ) 2019/1381 z 20. júna 2019 o transparentnosti a udržateľnosti hodnotenia rizika na úrovni EÚ v potravinovom reťazci, a ktorým sa menia nariadenia (ES) č. 178/2002, (ES) č. 1829/2003, (ES) č. 1831/2003, (ES) č. 2065/2003, (ES) č. 1935/2004, (ES) č. 1331/2008, (ES) č. 1107/2009, (EÚ) 2015/2283 a smernica 2001/18/ES (Ú. v. EÚ L 231, 6.9.2019).“.

**Čl. II**

Zákon č. 184/2006 Z. z. o pestovaní geneticky modifikovaných rastlín v poľnohospodárskej výrobe v znení zákona č. 78/2008 Z. z. sa mení a dopĺňa takto:

1. V § 2 písm. a) sa slová „predpisov,3)“ nahrádzajú slovami „predpisov3) a ich pestovanie nebolo obmedzené alebo zakázané podľa § 8a ods. 1,“.
2. V § 3 ods. 3 sa na konci pripája táto veta: „Kontrolný ústav nezapíše pestovateľa do evidencie pestovateľov a nevydá mu doklad o zapísaní do evidencie pestovateľov, ak sa oznámenie žiadateľa podľa odseku 1 týka modifikovanej rastliny, na ktorú sa vzťahuje oznámenie podľa § 8 ods. 2 písm. g) počas 75 dní odo dňa oznámenia podľa § 8 ods. 2 písm. g).“.
3. § 3 dopĺňa odsekom 8, ktorý znie:

„(8) Kontrolný ústav do piatich pracovných dní odo dňa nadobudnutia účinnosti nariadenia vlády vydaného podľa § 8a ods. 1

1. upraví údaje v evidencii pestovateľov a vydá pestovateľovi upravený doklad o zapísaní do evidencie pestovateľov, alebo
2. vyradí pestovateľa z evidencie pestovateľov, ak sa zákaz podľa § 8a ods. 3 týka všetkých modifikovaných rastlín pestovaných pestovateľom uvedených v evidencii pestovateľov a bezodkladne o tejto skutočnosti informuje pestovateľa.“
3. V § 8 sa odsek 2 dopĺňa písmenami e) až j), ktoré znejú:

„e) môže do 45 dní odo dňa doručenia hodnotiacej správy alebo stanoviska orgánu Európskej únie10a) počas povoľovacieho postupu alebo postupu pri obnovení povolenia na úmyselné zavádzanie modifikovanej rastliny do životného prostredia zaslať Európskej komisii žiadosť o vyňatie územia Slovenskej republiky z pestovania modifikovanej rastliny, ktorej sa týka hodnotiaca správa alebo stanovisko orgánu Európskej únie, a o úpravu geografického rozsahu tohto povolenia,

f) môže zaslať Európskej komisii žiadosť o začlenenie územia Slovenskej republiky do geografického rozsahu povolenia, z ktorého bolo vyňaté podľa písmena e),

g) oznamuje Európskej komisii návrh obmedzenia alebo zákazu podľa § 8a ods. 1; túto skutočnosť zároveň oznámi kontrolnému ústavu,

h) oznamuje Európskej komisii a členským štátom Európskej únie zrušenie obmedzenia alebo zákazu podľa § 8a ods. 1,

j) zverejňuje na svojom webovom sídle zoznam modifikovaných rastlín, ktorých pestovanie je obmedzené alebo zakázané podľa § 8a ods. 1 .“.

Poznámka pod čiarou k odkazu 10a znie:

„10a) § 35 ods. 4 písm. g) zákona č. 151/2001 Z. z. o používaní genetických technológií a geneticky modifikovaných organizmov v znení neskorších predpisov.“.

1. Za § 8 sa vkladá § 8a, ktorý vrátane nadpisu znie:

„§ 8a

Obmedzenie alebo zákaz pestovania modifikovaných rastlín

(1) Vláda Slovenskej republiky môže nariadením najskôr po uplynutí 75 dní odo dňa oznámenia podľa § 8 ods. 2 písm. g) určiť modifikované rastliny,3) ktorých pestovanie je obmedzené alebo zakázané, spôsob obmedzenia pestovania a územný rozsah tohto obmedzenia alebo zákazu na časti územia Slovenskej republiky alebo na celom jej území, ak je to odôvodnené

a) cieľmi politiky životného prostredia,

b) územným plánovaním,

c) využívaním pôdy,

d) sociálno-ekonomickými vplyvmi,

e) predchádzaním prítomnosti geneticky modifikovaných organizmov v iných produktoch bez toho, aby bol dotknutý § 5 a opatrenia podľa § 13 písm. a),

f) cieľmi poľnohospodárskej politiky,

g) verejnou politikou.

(2) Postup podľa odseku 1 možno uplatniť z dôvodov podľa písmena a) až f) samostatne alebo v kombinácií okrem dôvodu uvedeného v písmene g), ktorý nemožno použiť samostatne; uplatnené dôvody nesmú byť v rozpore s posudzovaním environmentálneho rizika.11c)

(3) Pestovanie modifikovaných rastlín určených nariadením vlády vydaným podľa odseku 1 je obmedzené alebo zakázané po uplynutí hospodárskeho roka,11a) v ktorom nariadenie vlády nadobúda účinnosť; tým nie je dotknuté uvádzanie osiva modifikovaných rastlín a výrobkov z nich na trh.11b)“.

Poznámky pod čiarou k odkazom 11a až 11c znejú :

„11a) čl. 6 nariadenia Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007.

11b) Napríklad nariadenie vlády Slovenskej republiky č. 57/2007 Z. z., ktorým sa ustanovujú požiadavky na uvádzanie osiva obilnín na trh v znení neskorších predpisov.

11c) § 5 zákona č. 151/2002 Z. z. o používaní genetických technológií a geneticky modifikovaných organizmov v znení neskorších predpisov.“.

6.V § 14 sa slová "vzťahujú všeobecne záväzné právne predpisy o správnom konaní" nahrádzajú

 slovami "vzťahuje správny poriadok".

7. Za § 14 sa vkladá § 14a, ktorý vrátane nadpisu znie:

„§ 14a

Preberanie právne záväzných aktov Európskej únie

Týmto zákonom sa preberajú právne záväzné akty uvedené v prílohe.“.

8. Zákon sa dopĺňa prílohou, ktorá znie:

„Príloha k zákonu č. 184/2006 Z. z.

Zoznam preberaných právne záväzných aktov Európskej únie

Smernica Európskeho parlamentu a Rady (EÚ) 2015/412 z 11. marca 2015, ktorou sa mení smernica 2001/18/ES, pokiaľ ide o možnosť členských štátov obmedziť alebo zakázať pestovanie geneticky modifikovaných organizmov (GMO) na ich území (Ú. v. EÚ L 68, 13.3.2015).“.

**Čl. III**

**Účinnosť**

Tento zákon nadobúda účinnosť 27. marca 2021.